HRVATSKO KNJIŽNIČARSKO DRUŠTVO

 CROATIAN LIBRARY ASSOCIATION

**Glavni odbor (2014.- 2016.)**

Hrvatske bratske zajednice 4

10000 Zagreb

**ZAPISNIK** sa 4. sjednice Glavnog odbora HKD-a

Četvrta sjednica Glavnog odbora HKD-a održana je 3. srpnja 2015. u Uredu Hrvatskoga knjižničarskog društva. Sjednica je trajala od 11.00 do 14.00 sati.

Prisutni:

**Dunja Holcer** (*predsjednica Hrvatskoga knjižničarskog društva*)

**Astrid Grobenski-Grgurić** *(1.potpredsjednica HKD-a i predsjednica Društva knjižničara Karlovačke županije*)

**Blaženka Peradenić-Kotur** *(2. potpredsjednica HKD-a i predsjednica Zagrebačkog knjižničarskog društva)*

**Marijana Mišetić** *(Predsjednica Stručnog odbora)*

**Tamara Krajna** *(Predsjednica Nadzornog odbora***)**

**Katja Matković-Mikulčić** *(Predsjednica Etičkog povjerenstva)*

**Nada Avakumović** *(Blagajnica)*

**Kristina Romić** *(Stručna tajnica)*

**Danijela Kulović** (*predsjednica Knjižničarskog društva Sisačko-moslavačke županije*)

**Iva Ciceran** (*predsjednica Društva bibliotekara Istre)*

**Ljiljana Hajdin** (*predsjednica Knjižničarskog društva Varaždin*)

**Marija Šegota-Novak** (*predsjednica Knjižničarskog društva Rijeka*)

**Melinda Grubišić Reiter** (*predsjednica Knjižničarskog društva Šibensko-kninske županije*)

**Milan Šarić** (*predsjednik Društva knjižničara Ličko-senjske Županije*)

**Mirna Grubanović** (*predsjednica Društva knjižničara Slavonski Brod*)

**Romana Horvat** *(predsjednica Društva knjižničara Bilogore, Podravine i Kalničkog prigorja*)

**Vesna Jelić** *(predsjednica Knjižničarskog društva Krapinsko-zagorske županije)*

**Vlatka Surma Szabo** (*predsjednica Društva knjižničara Slavonije i Baranje*)

**Dina Mašina** *(glavna urednica niza Povremena izdanja HKD-a)*

**Marija Šimunović** *(urednica web stranice HKD-a)*

**Tihomir Marojević** *(urednik Izdanja HKD-a)*

Dunja Holcer, predsjednica Hrvatskog knjižničarskog društva pozdravila je sve prisutne i zahvalila se na odazivu na sjednicu.

**Ad. 1. Usvajanje Dnevnog reda**

Dnevni red je jednoglasno usvojen.

**Ad. 2. Usvajanje Zapisnika s 2. sjednice GO**

Nakon rasprave, Glavni odbor je zaključio kako se zapisnik sa 2. sjednice usvaja uz Dodatak zapisniku 2. sjednice Glavnog odbora.

**Ad. 3. Usvajanje Zapisnika s 3. elektroničke sjednice GO**

Zapisnik s 3. elektroničke sjednice Glavnog odbora HKD-a je jednoglasno usvojen.

**Ad. 4. Novi Statut HKD-a**

Dunja Holcer izvijestila je da je Radna grupa završila rad na prijedlogu Statuta HKD-a. Prijedlog teksta Statuta prošao je raspravu na Stručnom odboru te su sve primjedbe i prijedlozi članova Stručnog odbora uneseni u predloženi tekst Statuta. Prijedlog teksta Statuta stavljen je na javnu raspravu na webu Društva (17.6. do 3.7.2015.), ali nije stigao niti jedan prijedlog ili prigovor.

Dunja Holcer upoznala je članove Glavnog odbora s izmjenama koje su unesene u tekst Statuta u odnosu na važeći Statut. Članovi Glavnog odbora nisu imali prijedloge ili primjedbe na predloženi tekst.

Dunja Holcer objasnila je kako će se pravna terminologija usklađivati nakon što Skupština izglasa Statut te on bude dostavljen Uredu za udruge Grada Zagreba.

**Ad. 5. Prijava Programa Hrvatskoga knjižničarskog društva za 2016.g. na Ministarstvo kulture Republike Hrvatske**

Dunja Holcer je izvijestila o Predloženim programima za 2016. godinu uz napomenu da će se predloženi iznosi korigirati u skladu s pravilima natječaja Ministarstva kulture, kada oni budu poznati.

|  |  |  |  |
| --- | --- | --- | --- |
| Nosioci | Naziv | Mjesto i vrijeme | Troškovi |
| Komisija za knjižnične usluge za djecu i mlade, KGZ - Knjižnica Medveščak | Stručni skup *Dječje knjižnice i civilno društvo* | Zagreb, 18. ožujka 2016. | 10.000 MK10.000 Grad Zagreb |
| Ukupno 20.000 |
| Komisija za knjižnične usluge za djecu i mlade | Nacionalna kampanja za poticanje čitanja djeci od rođenja *ČITAJ MI!* | 2016. | 9.000 MK2.000 donatori\_\_\_\_\_\_\_\_\_\_\_\_Ukupno 11.000 |
| Komisija za zavičajne zbirke, Društvo knjižničara Slavonije i Baranje; Gradska i sveučilišna knjižnica Osijek | 2. okrugli stol *Zavičajni fondovi i zbirke u knjižnicama panonskog prostora : u digitalnom okruženju!* | Osijek, travanj 2016. | 7.000 MK |
| Komisija za katalogizaciju | Knjižnice u procjepu 3*Obrada knjižnične građe na dječjim odjelima: teorijski i praktični pristupi* | Sisak, svibanj 2016. | 12.000 MK5.000 Sisačko-mosl. žup. 5.000 KD SMŽ 3.000 sponzori/donatori 12.000 kotizacije\_\_\_\_\_\_\_\_\_\_\_\_\_Ukupno 37.000 |
| Komisija za klasifikaciju i predmetno označivanje | Stručni skup *Predmetna obrada – pogled unaprijed* | Zagreb, svibanj 2016. | 8.500 MK |
| Komisija za knjiž. usluge za OPP, Komisija za narodne knjižnice, Komisija za čitanje, Komisija za autorsko pravo i otvoreni pristup, KGZ – Gradska knjižnica | 13. okrugli stol za knjižnične usluge za osobe s posebnim potrebama *Imate li poteškoća u čitanju? Dobro došli u knjižnicu!* | Zagreb, 23. rujna 2016. | 15.000 MK15.000 Grad ZagrebUkupno 30.000 |
| Komisija za srednjoškolske knjižnice, Komisija za osnovnoškolske knjižnice | 7. okrugli stol za školske knjižnice *Školske knjižnice u službi darovitih učenika* | Krapina, listopad 2016. | 10.000 MK 4.000 Krapinsko-zagorska županija  3.000 Grad Krapina 3.000 sponzoriUkupno 20.000 |
|  | 40. Skupština HKD-a | 12.- 15. listopada 2016. |  |
| Komisija za slobodan pristup informacijama  | 16 . okrugli stol o slobodnom pristupu informacijama*Knjižnice i dostupnost informacija u obrazovnom procesu* | Zagreb, 10. prosinca 2016. | 25.000 MK25.000 Grad Zagreb10.000 MZOS |
| Ukupno 60.000 |
|  | Dan hrvatskih knjižnica | 11. studenoga 2016. | 18.000 MK20.000 vl. sredstvaUkupno 38.000 |
|  | VBH | 2016. | 40.000 MK20.000 Grad Zagreb60.000 vl. sredstva |
| Ukupno 120.000 |
|  | Suradnja s Društvom mađarskih knjižničara (3 osobe) | srpanj 2016. |  6.100 MK |
|  | IFLA (6 osoba) | Columbus, Ohio, 15. – 21. kolovoza 2016. | 69.000 MK60.167 vl. sredstvaUkupno 129.167 |
|  | EBLIDA (1 osoba) | svibanj 2016. |  7.750 MK |
|  | Godišnja konferencija Bibliotekarskog društva Srbije (BDS) i Sajam knjiga (2 osobe) | Beograd, listopad 2016. |  6.900 MK |
|  | Godišnja konferencija (BAM) (2 osobe) | Sarajevo, listopad 2016. |  3.600 MK |
|  | Redovna djelatnost HKD-a | 2016. | 299.437,32 MK103.000,00 vl. sredstvaUkupno 402.437,32 |
|  | 14. dani specijalnih i visokoškolskih knjižnica : zbornik radova | 2016. |  |
|  | 16. slobodni pristup informacijama : zbornik radova | prosinac 2016. | 12.000 MK 6.000 vl. sredstvaUkupno 18.000 |
|  | IFLA-ine smjernice za knj. službe i usluge za osobe s disleksijom (el. izdanje) | rujan 2016. | 12.000 MK 3.000 MZOS5.000 vl. sredstvaUkupno 20.000 |
|  | Zbornik radova *Predmetna obrada – pogled unaprijed* | 2016. | 19.500 MK |
|  | Zbornik 1. i 2. okruglog stola *Zavičajni fondovi i zbirke u knjižnicama panonskog prostora : u digitalnom okruženju!* | 2016. |  8.000 MK 5.000 DK Slav. i Bar.Ukupno 13.000 |

Glavni odbor je jednoglasno odlučio da se podupru svi predloženi programi za 2016. godinu.

**Ad. 6. Obilježavanje Dana hrvatskih knjižnica i Priznanje „Knjižnica godine“**

Astrid Grobenski-Grgurić je izvijestila prisutne o radu Povjerenstva za dodjelu priznanja „Knjižnica godine“. Priznanje se dodjeljuje za postignuća u protekloj (prošloj) godini. Prijave su bile dosta neujednačene te je rad Povjerenstva bio otežan.

Članice Povjerenstva bile su:

1. Danica Pelko, predsjednica (predstavnica školskih knjižnica)
2. Alka Stropnik, potpredsjednica (predstavnica narodnih knjižnica)
3. Dijana Machala (predstavnica specijalnih i visokoškolskih knjižnica)
4. Gordana Ramljak (predstavnica specijalnih i visokoškolskih knjižnica)
5. Astrid Grobenski-Grgurić (predstavnica narodnih knjižnica)
6. Silvije Šesto (predstavnica javnog života)
7. Branka Vuk (Carnet)

Sve pristigle prijave su stigle u zadanom roku (do 3.svibnja 2015.g.) te su pravovaljane. Pristigle su sljedeće prijave:

1. Gradska knjižnica Solin

2. Knjižnica Instituta Ruđer Bošković

3. Općinska narodna knjižnica Drenovci

4. Gradska knjižnica Samobor

5. Narodna knjižnica i čitaonica Vlado Gotovac Sisak

6. Sveučilišna knjižnica Rijeka

7. Hrvatska knjižnica i čitaonica Pleternica

8. Hrvatska knjižnica za slijepe i slabovidne

9. Gradska knjižnica don Mihovil Pavlinović- Imotski

Astrid Grobenski-Grgurić je pročitala obrazloženje Povjerenstva. Povjerenstvo je u obrazloženju utvrdilo da su se u broju glasova i bodova izdvojile dvije različite knjižnice: Općinska narodna knjižnica Drenovci i Sveučilišna knjižnica Rijeka.

Glavni odbor je jednoglasno odlučio da ove godine zbog iznimnih razloga i iznimne kvalitete prijavljenih kandidata, te izjednačenog broja bodova dodjeljuju se dva Priznanja za knjižnicu godine, i to Općinskoj narodnoj knjižnici Drenovci i Sveučilišnoj knjižnici Rijeka. Što se tiče organizacije svečanosti dodjeljivanja samog priznanja, treba se dogovoriti oko toga koja knjižnica želi i/ili može prihvatiti organizaciju sukladno svojim mogućnostima.

**Ad. 7. Razno**

**Ad. 7.1. Javni poziv regionalnim društvima za organizaciju 40. Skupštine HKD-a**

Dunja Holcer je izvijestila da je na web-u HKD-a bio postavljen javni poziv za prijavu regionalnih društava za organizaciju 40. skupštine HKD-a. Rok je bio do 15. lipnja 2015 i niti jedno regionalno društvo se nije prijavilo. Dunja Holcer je izvijestila da je za slučaj da se nitko ne javi na poziv, zatražila ponudu od hotela „Zora“ (Primošten) koji ima dovoljno kapaciteta za organizaciju velikog skupa. Suorganizator skupštine bi bilo Šibensko regionalno društvo. Ponuda je financijski prihvatljiva. Dvokrevetna soba (noćenje s doručkom je oko 205 kn). Najam dvorana i sva potrebne tehnike je oko 1.500 kn. Vrijeme održavanja skupa bi bilo 12.10 do 15.10. 2016. Polog hotelu je 10.000 kn**.**

Glavni odbor je jednoglasno prihvatio ovaj prijedlog.

**Ad. 7.2. Poziv Knjižnica grada Zagreba za imenovanje člana Programskog odbora za „Mjesec hrvatske knjige“ u 2015.godini**

Iz Knjižnica grada Zagreba stigao je poziv za imenovanje člana Programsko-organizacijskog odbora Mjeseca hrvatske knjige 2015. u kojem obavještavaju da su započeli s pripremama i pozivaju HKD da imenuje svog predstavnika. Do sada je članica Programskog odbora, u ime HKD-a, bila potpredsjednica Katica Matković-Mikulčić. Izvršni odbor je jednoglasno odlučio da potpredsjednica HKD-a i predsjednica ZKD-a, Blaženka Peradenić Kotur predstavlja HKD u Programskom odboru Mjeseca hrvatske knjige.

Blaženka Peradenić Kotur je izvijestila da su održana dva sastanka organizacijskog i programskog odbora. Za svečano otvaranje Mjeseca hrvatske knjige prijavile su se 3 knjižnice: Narodna knjižnica i čitaonica Novi Vinodolski, Gradska knjižnica Franjo Marković Križevci i Gradska knjižnica i čitaonica Duga Resa. Organizacijski i programski odbor je odmah stavio primjedbu na prijavu Gradske knjižnice Franjo Marković Križevci, jer su nedavno oni već bili domaćini i prednost su dali Narodnoj knjižnici i čitaonica Novi Vinodolski te Gradskoj knjižnici i čitaonici Duga Resa. Zaključak organizacijskog i programskog odbora je da svečano otvaranje Mjeseca hrvatske knjige bude u Narodnoj knjižnici i čitaonica Novi Vinodolski, a svečano zatvaranje u Gradskoj knjižnici i čitaonici Duga Resa. Obje knjižnice su se složile s odlukom.

**Ad. 7.3. Stručno putovanje u Češku**

Blaženka Peradenić Kotur je izvijestila da Zagrebačko knjižničarsko društvo organizira višednevno stručno putovanje u Češku, od 7. do 11. listopada 2015. Cijena je 1.250,00 kn po osobi. Blaženka Peradenić Kotur je zamolila predsjednike regionalnih društava da program stručnog putovanja stave ne web stranice svojih društava, da se mogu prijaviti svi zainteresirani članovi.

Zapisnik sastavila:

Kristina Romić, stručna tajnica HKD-a